Valamir je bil sin Vandalarija in bratranec kralja Torismunda. Kot pomemben in zaupanja vreden Atilov vazal se je leta 447 udeležil Atilovih pohodov po rimskih obdonavskih provincah in poveljeval kontingentu Atilove vojske v bitki na Katalunskih poljih. Po Atilovi smrti leta 453 je s silo in diplomacijo postal vodja velike skupine Gotov, ki jih je cesar Marcijan naselili v Panoniji. Leta 456 in 457 so sledile borbe za neodvisnost, v katerih je porazil Atilove sinove.